CELEX: 32021D1357
Language: ro
Date: 2021-06-30 00:00:00
Title: Decizia (UE) 2021/1357 a Comisiei din 30 iunie 2021 de autorizare a Sloveniei să aplice o prelungire a anumitor perioade specificate la articolul 2 din Regulamentul (UE) 2021/267 al Parlamentului European și al Consiliului [notificată cu numărul C(2021) 4628] (Numai textul în limba engleză este autentic)

16.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 293/5
               
            
         DECIZIA (UE) 2021/1357 A COMISIEI
         din 30 iunie 2021
         de autorizare a Sloveniei să aplice o prelungire a anumitor perioade specificate la articolul 2 din Regulamentul (UE) 2021/267 al Parlamentului European și al Consiliului
         
            
               [notificată cu numărul C(2021) 4628]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2021/267 al Parlamentului European și al Consiliului din 16 februarie 2021 de stabilire a unor măsuri specifice și temporare, în contextul persistenței crizei provocate de pandemia de COVID-19, privind reînnoirea sau prelungirea anumitor certificate, licențe, permise și autorizații, amânarea anumitor controale periodice și formări periodice în anumite domenii ale legislației din sectorul transporturilor și prelungirea anumitor perioade menționate în Regulamentul (UE) 2020/698 (1), în special articolul 2 alineatul (8),
         întrucât:
         
                     (1)
                  
                  
                     Articolul 2 alineatul (1) din Regulamentul (UE) 2021/267 prelungește termenele pentru finalizarea de către deținătorul unui certificat de competență profesională („CCP”) a formării periodice care în caz contrar ar fi expirat sau urma să expire în perioada cuprinsă între 1 septembrie 2020 și 30 iunie 2021. Articolul 2 alineatul (3) din respectivul regulament prelungește valabilitatea înscrierii corespunzătoare a codului armonizat nr. 95 al Uniunii.
                  
               
                     (2)
                  
                  
                     Articolul 2 alineatul (5) din Regulamentul (UE) 2021/267 prelungește valabilitatea cărților de calificare a conducătorului auto menționate în anexa II la Directiva 2003/59/CE a Parlamentului European și a Consiliului (2) care în caz contrar ar fi expirat sau ar urma să expire în perioada cuprinsă între 1 septembrie 2020 și 30 iunie 2021.
                  
               
                     (3)
                  
                  
                     Prin scrisoarea datată 20 mai 2021, Slovenia a prezentat o cerere motivată de autorizare a aplicării unei prelungiri a anumitor perioade specificate la articolul 2 din Regulamentul (UE) 2021/267. Slovenia a furnizat informații suplimentare în sprijinul cererii sale în datele de 21 mai și 7 iunie 2021.
                  
               
                     (4)
                  
                  
                     Prin cererea sa motivată, Slovenia solicită autorizarea aplicării unei prelungiri cu șase luni a perioadei cuprinse între 1 septembrie 2020 și 30 iunie 2021, specificată la articolul 2 alineatul (1) din Regulamentul (UE) 2021/267, în sensul dispoziției respective și al articolului 2 alineatul (3), precum și autorizarea aplicării unei prelungiri cu șase luni a perioadei cuprinse între 1 septembrie 2020 și 30 iunie 2021, specificată la articolul 2 alineatul (5) din regulamentul respectiv.
                  
               
                     (5)
                  
                  
                     Potrivit informațiilor furnizate de Slovenia, este probabil ca, în acest stat membru, finalizarea formării periodice și certificarea acesteia, înscrierea codului armonizat nr. 95 al Uniunii și reînnoirea cărților de calificare a conducătorului auto să rămână imposibile și după data de 30 iunie 2021, din cauza măsurilor luate de Slovenia pentru a preveni sau a limita răspândirea pandemiei de COVID-19.
                  
               
                     (6)
                  
                  
                     Potrivit Sloveniei, toate formările periodice din statul membru respectiv trebuie să fie efectuate în prezența fizică a conducătorilor auto în cauză. Cu toate acestea, din cauza situației cauzate de pandemia de COVID-19, activitățile de formare periodice au trebuit să fie ori suspendate, ori limitate în mod semnificativ, în special având în vedere măsurile în vigoare privind regulile de distanțare socială.
                  
               
                     (7)
                  
                  
                     Pe baza informațiilor furnizate de Slovenia, acest stat membru a intrat într-o primă stare de izolare la 18 martie 2020, care a durat până la 17 mai 2020, și într-o a doua stare de izolare la 16 noiembrie 2020, care a durat până la 14 februarie 2021. Ulterior, la 1 aprilie 2021, aceasta a intrat într-o a treia stare de izolare, care a durat până la 11 aprilie 2021. În total, acest stat membru s-a aflat, așadar, într-o stare de închidere timp de peste cinci luni și jumătate, din cauza efectelor pandemiei de COVID-19.
                  
               
                     (8)
                  
                  
                     Potrivit Sloveniei, toate aceste măsuri de izolare au fost însoțite de adoptarea unor măsuri de interzicere a activităților normale de formare periodice, din cauza măsurilor de distanțare socială în vigoare. În special în a treia perioadă de izolare, care a durat între 1 și 11 aprilie 2021, organizarea de activități de formare periodice a fost complet interzisă.
                  
               
                     (9)
                  
                  
                     Din mai 2021, formările periodice au fost permise, deși au fost limitate la maximum 10 persoane pentru fiecare curs. Potrivit estimărilor Sloveniei, numai la sfârșitul anului 2021 transportatorii rutieri își vor putea organiza activitățile într-un mod care să le permită tuturor conducătorilor auto să-și finalizeze formarea periodică în timp util.
                  
               
                     (10)
                  
                  
                     Pe baza informațiilor furnizate de acest stat membru, având în vedere măsurile de izolare menționate mai sus, numai un număr redus de conducători auto au putut participa la cursuri de formare în ultima perioadă, în raport cu numărul de conducători auto care ar trebui să participe în aceeași perioadă într-un an normal. Măsurile de izolare, precum și celelalte măsuri puse în aplicare în acest context, au condus la abandonuri de aproximativ 50 % în rândul conducătorilor auto care participă la formările periodice, Slovenia estimând, de asemenea, că fiecare lună de izolare a reprezentat o scădere cu 8 % a numărului conducătorilor auto care participă la formările periodice, în comparație cu o situație normală.
                  
               
                     (11)
                  
                  
                     De asemenea, potrivit Sloveniei, în 2019, 43 884 de conducători auto au participat la 920 de formări periodice, în timp ce în 2020, numărul conducătorilor auto a scăzut la 19 089, iar cel al formărilor periodice la 494. Din cauza acestei scăderi, Slovenia se așteaptă ca cererea să fie mai mare decât capacitatea centrelor de formare de a gestiona formările periodice. Numărul formărilor nefinalizate din statul membru respectiv este în prezent semnificativ, iar măsurile de distanțare socială încă în vigoare nu permit gestionarea rapidă a acestora.
                  
               
                     (12)
                  
                  
                     În conformitate cu informațiile furnizate de Slovenia, măsurile instituite pentru a limita răspândirea COVID-19 afectează și reînnoirea cărților de calificare a conducătorului auto. Pe lângă dificultățile menționate mai sus legate de finalizarea formărilor periodice, care, potrivit Sloveniei, reprezintă o condiție prealabilă pentru reînnoirea cărților de calificare a conducătorului auto, acest stat membru face, de asemenea, trimitere la limitarea capacității autorităților administrative locale de a efectua reînnoirea acestor documente. Potrivit acestui stat membru, în Slovenia, doar o parte din personal are în prezent drept de acces în clădirile autorităților administrative, iar această restricție va rămâne probabil în vigoare în viitorul apropiat.
                  
               
                     (13)
                  
                  
                     Pe baza informațiilor furnizate de acest stat membru, este probabil ca unele dintre măsurile respective să rămână în vigoare în viitorul apropiat, și chiar până la sfârșitul anului 2021. Deși situația actuală a pandemiei din Slovenia se îmbunătățește încet, acest stat membru are încă aproximativ 300 de noi infecții pe zi, ceea ce este considerat un număr semnificativ, având în vedere dimensiunea țării. Vaccinarea este, la rândul ei, mai lentă decât se preconizase, din cauza problemelor cu lanțurile de aprovizionare. Prin urmare, Slovenia se așteaptă ca măsuri precum limitarea numărului de persoane în spațiile acoperite să rămână în vigoare pentru moment, ceea ce va avea drept consecință o reducere a numărului de conducători auto în măsură să-și finalizeze formările periodice.
                  
               
                     (14)
                  
                  
                     Potrivit Sloveniei, motivul solicitării prelungirii perioadelor maxime permise de șase luni se explică prin faptul că există încă un număr semnificativ de cărți de calificare a conducătorului auto care trebuie reînnoite, și anume cu aproximativ 50 % mai multe decât ar fi de așteptat în mod normal. În plus, nu există încă nicio certitudine cu privire la durata pandemiei și a menținerii în vigoare a măsurilor de distanțare socială.
                  
               
                     (15)
                  
                  
                     Slovenia solicită numai o prelungire a perioadelor cuprinse între 1 septembrie 2020 și 30 iunie 2021, și nu a perioadelor de 10 luni prevăzute la articolul 2 alineatele (1), (3) și (5) din Regulamentul (UE) 2021/267. Finalizarea formării periodice și certificarea acesteia, înscrierea codului armonizat nr. 95 al Uniunii și reînnoirea cărților de calificare a conducătorului auto din statul membru respectiv, care în caz contrar ar expira în noua perioadă de referință, nu vor fi, prin urmare, prelungite cu mai mult de 10 luni. În consecință, prelungirile solicitate nu conduc la riscuri disproporționate în ceea ce privește siguranța și securitatea transporturilor.
                  
               
                     (16)
                  
                  
                     Prin urmare, este oportun ca Slovenia să fie autorizată să aplice o prelungire cu șase luni a perioadelor cuprinse între 1 septembrie 2020 și 30 iunie 2021, specificate la articolul 2 alineatul (1), în sensul acestei dispoziții și al articolului 2 alineatul (3), precum și la articolul 2 alineatul (5) din Regulamentul (UE) 2021/267.
                  
               
                     (17)
                  
                  
                     Slovenia a fost de acord ca prezenta decizie să fie adoptată și notificată în limba engleză,
                  
               ADOPTĂ PREZENTA DECIZIE:
         
            Articolul 1
            Slovenia este autorizată să aplice următoarele prelungiri ale perioadelor specificate la articolul 2 alineatele (1), (3) și (5) din Regulamentul (UE) 2021/267:
            
                        (a)
                     
                     
                        o prelungire cu șase luni a perioadei cuprinse între 1 septembrie 2020 și 30 iunie 2021, specificată la articolul 2 alineatul (1) din Regulamentul (UE) 2021/267, în sensul articolului 2 alineatele (1) și (3) din regulamentul respectiv; și
                     
                  
                        (b)
                     
                     
                        o prelungire cu șase luni a perioadei cuprinse între 1 septembrie 2020 și 30 iunie 2021, specificată la articolul 2 alineatul (5) din regulamentul respectiv.
                     
                  
         
            Articolul 2
            Prezenta decizie se adresează Republicii Slovenia.
         
         
            Adoptată la Bruxelles, 30 iunie 2021.
            
               
                  Pentru Comisie
               
               Adina-Ioana VĂLEAN
               
                  Membru al Comisiei
               
            
         
         
            (1)  JO L 60, 22.2.2021, p. 1.
         
            (2)  Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului (JO L 226, 10.9.2003, p. 4).